29.9.2023
FI
Euroopan unionin virallinen lehti
C 344/95
Keskeisen suorituskykyindikaattorin määritelmä: Verkon reunasolmut, mitattuna sellaisten laskentasolmujen lukumääränä, joissa vasteajat ovat alle 20 millisekuntia; kuten yksittäinen palvelin tai muu yhdistettyjen laskentaresurssien kokonaisuus, jota käytetään osana reunalaskentainfrastruktuuria ja joka tavallisesti sijaitsee infrastruktuurin reunalla toimivassa reunadatakeskuksessa ja on siten fyysisesti lähempänä sen suunniteltuja käyttäjiä kuin keskitetyn datakeskuksen pilvisolmu.
Lähde: Edge Observatory (19) Ei saatavilla olevaa tietopistettä: Perusarvo (viimeisin saatavilla oleva aiempi tietopiste): 0 vuonna 2022.
Ko n te k s t i , o l e t u k s e t , m a l l i n a k äy t e t t äv ä f u n k t i o n a a l i n e n m u o to j a v i i m e i s i m m ä t t r e n d i t
Reunalaskenta mahdollistaa tietojenkäsittelypalvelujen tarjoamisen verkon reunalla sijaitsevista hajautetuista laskentasolmuista ja infrastruktuureista.
Näin minimoidaan tarpeeton datan siirtäminen verkon yli, mikä parantaa pilvipalvelujen yleistä suorituskykyä.
Verkon reunasolmujen käyttöönotto tukee viiveeltään lyhyiden tietojenkäsit­ telypalvelujen kehittämistä.
Verkon reunasolmujen käyttöönotto yhdessä eri teknologioiden, kuten 5G:n, algoritmien, antureiden ja esineiden internetin, datan, tekoälyn, koneoppimisen, virtuaalitodellisuuden ja robotiikan, kanssa voi tuottaa merkittäviä hyötyjä yrityksille ja tukea digitaalisen muutoksen edistämistä useilla talouden aloilla.
Erittäin turvallisten ja ilmastoneutraalien reunasolmujen käyttöönoton arvioidaan kehittyvän teknologian ja innovoinnin käyttöönottoa kuvaavaksi standardoiduksi S-käyräksi.
Vuoden 2022 perustasona on ”0”.
Reunasolmujen käyttöönoton kvantifiointiin ja niiden sijoittamiseen tarvittavia menetelmiä kehitetään edelleen.
Nykyiset liiketoiminta-analyysitiedot ovat niukkoja ja keskittyvät ainoastaan reunalaskentainfrastruktuuriin, ohjelmistoihin ja palveluihin käytettäviin ennakoituihin menoihin (UNLOCK-CEI-hanke, 2023 (20)), minkä vuoksi niitä ei voida suoraan soveltaa jo käyttöön otettuihin reunasolmuihin.
Näin ollen Euroopan kiinteän verkon operaattoreiden järjestön tiedot kuvaavat kolmea kaupallista reunalaskentapalvelua eri puolilla Eurooppaa (21), mutta eivät anna riittävästi tietoja reunasolmujen sijainnin tai koon määrittämiseksi.
Saatavilla olevat tietolähteet, joiden määrä on vähäinen, ovat kaikki samaa mieltä siitä, että reunalaskenta on Euroopassa edelleen alkutekijöissään vuonna 2023.
Suurin osa kiinnostuneista organisaatioista on edelleen valistus- ja koulutusvaiheessa, ja jotkin organisaatiot toteuttavat pienimuotoisia pilottihankkeita (UNLOCK-CEIhanke, 2023).
Tämä vie eteenpäin reunasolmujen suhteellisen pientä käyttöönottoa tulevina vuosina 2023–2026.
Kaudella 2025–2027 seuraavan sukupolven pilvi-infrastruktuuriin ja -palveluihin liittyvien Euroopan yhteistä etua koskevien tärkeiden hankkeiden (IPCEI-CIS) puitteissa tehtävien investointien odotetaan tuovan reunalasken­ tateknologiat ja -ratkaisut kaupallisesti saataville markkinoilta.
Tämä vauhdittaa käyttöönottoa kaikkialla Euroopassa, mikä mahdollistaa reunasolmujen käyttöönoton eksponentiaalisen laajentamisen tavoitteen saavuttamiseksi vuoteen 2030 mennessä.
Tässä yhteydessä kaavio 9 antaa alustavan viitteen etenemisestä kohti digitaalisen vuosikymmenen tavoitteen saavuttamista, mutta perustason kehityspolkua ei voida vielä määrittää.
(19) https://digital-strategy.
ec.europa.eu/en/policies/edge-observatory (20) UNLOCK-CEI, Cloud-Edge-IoT Demand Landscape (huhtikuu 2023).
(21) Euroopan kiinteän verkon operaattoreiden järjestö, The State of Digital Communications 2023, helmikuu 2023.